สวัสดีครับคุณ ผมป่วยเป็นโรคซึมเศร้าครับ เวลาที่ผมมีอาการผมจะรู้สึกกระสับกระส่ายมากๆผสมกับที่ช่วงนี้ผมเกิดเหตุการณ์ในชีวิตที่ทำให้เสียใจมากๆ ผมอยากจะเรียกสติตัวเองกลับมาให้เร็วที่สุดผมควรจะทำอย่างไรดีครับปล. เหตุการณ์นี้ครั้งนี้ก็คือเหตุการณ์การเลิกลากับคนรักครับ ไม่ถึงกับเลิกลาแต่เขาบอกผมว่าขอห่างกันสักพักนะ เพราะว่าการที่เขาอยู่กับผมซึ่งผมป่วย ผมไม่สามารถตัดสินใจอะไรได้ แล้วผมก็กังวลตลอดเวลา ตอนนี้เธอเองก็กำลังเข้าสู่ภาวะซึมเศร้าร่วมด้วยครับ ผมควรทำอย่างไรดีครับ
สวัสดีค่ะ โรคซึมเศร้าคือการมีภาวะซึมเศร้า ซึ่งก็คือการที่มีความรู้สึกเศร้า เครียดจากเรื่องต่างๆในชีวิตไม่ว่าจะเป็นจากเรื่องส่วนตัว เรื่องในครอบครัว หรือการทำงาน ทำให้มีความรู้สึกไม่อยากจะทำอะไร ไม่อยากเข้าสังคม คิดมาก ร้องไห้คนเดียว รู้สึกเบื่อต่อสภาพความเป็นอยู่ มีความคิดอยากฆ่าตัวตาย มีพฤติกรรมการกิน การนอนเปลี่ยนแปลง เสียการเรียน การทำงาน เป็นตลอดเวลาติดต่อกันเกิน 2 สัปดาห์การรักษาภาวะซึมเศร้านั้นควรอยู่ภายใต้การดูแลของจิตแพทย์ในระยะยาวและต่อเนื่อง มีทั้งการให้ยาเพื่อปรับสารเคมีในสมอง และการทำจิตบำบัดตอนนี้หากอาการกำลังรุนแรง ควรรีบไปพบแพทย์เพื่อรับการรักษาการดูแลตัวเองเบื้องต้น พยายามหากิจกรรมที่ชอบทำเพื่อเบี่ยงเบนความสนใจจากเรื่องที่ทำให้เกิดความทุกข์ พูดคุยกับเพื่อนหรือคนในครอบครัวที่เราไว้ใจได้เพื่อระบายความทุกข์